《扬州后土庙琼花香如莲花落不著地丙子一夕大雷雨失花所在相传以为上天云》
宋代·赵文

朔风吹沙淮浪白，二十四桥沉冷月。颠雷夜半撼芜城，雪萼琼冷破空碧。

金瓶岁岁献君王，玉罂泛酒莲花香。明光殿闭沙漠远，人自无情花断肠。

落蕊飞天识天路，何如拔树飞升去。唐昌游女再归来，城中只卖琼花露。

江南俘客吟如叫，想像裁词不成调。天宫夜宴按霓裳，玉女擎花紫皇笑。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。